MT
4.7.2022
Il-Ġurnal Uffiċjali tal-Unjoni Ewropea
C 257/3
Sentenza tal-Qorti tal-Ġustizzja (Is-Seba’ Awla) tat-12 ta’ Mejju 2022 – Il-Kummissjoni Ewropea vs Ir-Repubblika tal-Bulgarija (Kawża C-730/19) (1) (“Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja ambjentali – Artikolu 13(1) u Anness XI – Qbiż sistematiku u persistenti tal-valuri limitu stabbiliti għad-diossidu tal-kubrit (SO2) fiż-żona BG0006 (ix-Xlokk), il-Bulgarija – Artikolu 23(1) u Anness XV – Perijodu ‘l-iqsar possibbli’ li fih jinqabżu l-valuri limitu – Miżuri xierqa”) (2022/C 257/03) Lingwa tal-kawża: il-Bulgaru Partijiet Rikorrent: Il-Kummissjoni Ewropea (rappreżentanti: Y. Marinova u E.
Manhaeve, aġenti) Konvenuta: Ir-Repubblika tal-Bulgarija (rappreżentanti: E. Petranova u T. Mitova, aġenti)
Dispożittiv 1) Ir-Repubblika tal-Bulgarija, billi ma ssorveljatx sabiex ma jinqabiżx b’mod sistematiku u persistenti, fiż-żona BG0006 (ix-Xlokk), minn naħa, mis-sena 2007 sas-sena 2018 inkluża, il-valur limitu għal kull siegħa stabbilit għad-diossidu tal-kubrit (SO2), u, min-naħa l-oħra, mis-sena 2007 sas-sena 2018 inkluża, bl-eċċezzjoni tas-snin 2010 u 2012, il-valur limitu ta’ kuljum stabbilit għal dan l-inkwinant, naqset milli twettaq l-obbligi tagħha taħt id-dispożizzjonijiet moqrija flimkien tal-Artikolu 13(1) u tal-Anness XI tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa, u billi ma adottatx, mill-11 ta’ Ġunju 2010, miżuri xierqa sabiex tiġi ggarantita l-osservanza tal-valuri limiti stabbiliti għas-SO2 f’din iż-żona u, b’mod partikolari, billi ma ssorveljatx li l-pjanijiet dwar il-kwalità tal-arja jipprevedu miżuri xierqa sabiex il-perijodu li fih jinqabżu dawn il-valuri limiti jkun l-iqsar possibbli, naqset milli twettaq l-obbligi tagħha taħt dispożizzojonijiet moqrija flimkien tal-Artikolu 23(1) u tat-Taqsima A tal-Anness XV ta’ din id-direttiva.
2) Ir-Repubblika tal-Bulgarija hija kkundannata għall-ispejjeż.
(1)
ĠU C 399, 25.11.2019.
Sentenza tal-Qorti tal-Ġustizzja (It-Tieni Awla) tat-12 ta’ Mejju 2022 – Il-Kummissjoni Ewropea vs Hansol Paper Co. Ltd, European Thermal Paper Association (ETPA) (Kawża C-260/20 P) (1) (Appell – Dumping – Regolament ta’ Implimentazzjoni (UE) 2017/763 – Importazzjonijiet ta’ ċerta karta termali ħafifa li joriġinaw mir-Repubblika tal-Korea – Dazju antidumping definittiv – Regolament (UE) 2016/1036 – Artikoli 6, 16, 18 – Prova – Informazzjoni pprovduta barra minn risposta għal kwestjonarju antidumping – Teħid inkunsiderazzjoni tal-bejgħ li jaffettwa l-kalkolu tad-dumping – Artikolu 2(1) u (3) – Kalkolu tal-valur normali – Ġerarkija bejn il-metodi ta’ kalkolu – Artikolu 3(2) u (3) – Dannu – Kalkolu tal-marġni ta’ undercutting – Appell inċidentali – Artikolu 2(11) – Portata reali tad-dumping – Artikolu 18 – Eżenzjoni milli tingħata risposta għal kwestjonarju antidumping – Assenza ta’ nuqqas ta’ kooperazzjoni) (2022/C 257/04) Lingwa tal-kawża: l-Ingliż Partijiet Appellant: Il-Kummissjoni Ewropea (rappreżentanti: inizjalment minn J.-F. Brakeland u A.
Demeneix, sussegwentement minn J.-F. Brakeland u G. Luengo, aġenti)